张嵲
感事二首
投身魑魅域，宁免众鬼欺。
黄昏风雨集，所向道路迷。
一鬼在前啸，群鬼争和之。
从以众妖鸟，纷披鸣树枝。
训狐当傍叫，破獍随后啼。
斯须哭土枭，次第嗥狐狸。
睢盱恣陵傲，踸踔争新奇。
变态遂百出，肴然当此时。
胡为乃历兹，则伫成{腭月换目}眙。
其始为股栗，惨悽粟生肌。
惧以柔脆躯，遂为众鬼縻。
其中稍自定，注视但嗟咨。
其终乃释然，坚坐翻愉怡。
鬼见不为动，技穷将罢归。
人命固有常，此物终何为。
迟留待明发，请与众鬼辞。